tartuNLP/wikipedia-smugri-20251201 huggingface dataset:
Christian Walton

Christian Timothy Walton (s. 9. marraskuuta 1995 Truro) on englantilainen jalkapalloilija, pelipaikaltaan maalivahti. Hän edustaa Englannin mestaruussarjassa pelaavaa Ipswich Townia. Hän on pituudeltaan 195-senttimetrinen.
Walton aloitti pelaajauransa Plymouth Argylen junioreissa ja siirtyi vuonna 2013 Brighton &amp; Hove Albioniin. Hän pysyi Brightonin omistuksessa tammikuuhun 2022 saakka ja pelasi sen edustusjoukkueessa kolme mestaruussarjaottelua kaudella 2014–2015 mutta kiersi tämän jälkeen lainasopimuksilla muissa seuroissa, joita olivat Bury, Plymouth Argyle, Luton Town, Southend United, Wigan Athletic, Blackburn Rovers ja Ipswich Town. Hän pelasi Wiganissa 34 ja Blackburnissa 46 mestaruussarjaottelua, mutta muutoin vuodet kuluivat alemmilla sarjatasoilla. Tammikuussa 2022 hän siirtyi Ipswich Townin omistukseen. Hän oli kausina 2021–2023 ykkösliigassa Ipswichin ykkösmaalivahti, mutta kauden 2023–2024 mestaruussarjakauden alussa hän oli loukkaantuneena poissa kentiltä eikä päässyt pelaamaan kuin kauden viimeisen sarjaottelun viime hetket sekä kolme cupottelua. Kaudella 2024–2025 hän pelasi Valioliigassa Ipswichin joukkueessa seitsemän ottelua, joissa hän päästi 19 maalia ja piti yhdessä ottelussa vastustajan maaleitta.
Walton on pelannut Englannin alle 19-, alle 20- ja alle 21-vuotiaiden maajoukkueissa.
Akropolis-ralli 2000

Akropolis-ralli 2000 (viralliselta nimeltään "47. Acropolis Rally") oli rallin maailmanmestaruussarjan kilpailu kaudella 2000. Kilpailu järjestettiin 8.–11. kesäkuuta 2000. Kilpailu oli kauden seitsemäs ja erikoiskokeiden yhteispituus oli .
Poskijärvi

Poskijärvi voi tarkoittaa seuraavia:
Portugalin ralli 2000

Portugalin ralli 2000 (viralliselta nimeltään "34. TAP Rallye de Portugal") oli rallin maailmanmestaruussarjan kilpailu kaudella 2000. Kilpailu järjestettiin 16.–19. maaliskuuta 2000. Kilpailu oli kauden neljäs ja erikoiskokeiden yhteispituus oli .
Mörkölampi

Mörkölampi voi tarkoittaa seuraavia:
Al-Zumar

Al-Zumar (, ) on Koraanin 39. suura. Se luokitellaan mekkalaiseksi ja sisältää 75 jaetta. Nimensä suura on saanut joukkoja tarkoittavasta sanasta jakeissa 71 ja 73. 
Sisältö.
Suurassa on seuraavia asioita:
Viittaus Koraaniin itseensä.
Jakeet 1–2 kuuluvat: "Tämä on Jumalan, Mahtavan, Viisaan luota lähetetty Kirja. Me tosiaan lähetämme sinulle Kirjan. Palvo siis ainoastaan Jumalaa."
Polemiikkia toisuskoisia vastaan.
Suura sisältää eri kohdissa ( 3–4, 7–9 , 38–48) toisuskoisiin kohdistuvaa polemiikkia.
Tongan kielen aakkoset

Tongaa kirjoitetaan latinalaisin aakkosin. Tongan aakkoset () ovat peräisin lähetyssaarnaajien 1800-luvun alussa aloittamasta työstä, eikä näillä ollut alussa käytössään mitään yhtenäistä järjestelmää. Ensimmäinen tongankielinen kirja oli vuonna 1817 julkaistu kielioppi ja sanakirja, jonka kokosi William Mariner. Nykymuotoinen standardi otettiin käyttöön vuonna 1943.
Aakkosjärjestys noudattaa englannin kielen aakkosjärjestystä. Glottaaliklusiilia kuvaava ‘ () sijoittuu viimeiseksi ja lasketaan omaksi konsonantikseen.
Lähde:
Kirjainten nimiä lueteltaessa konsonanttien perään lisätään kirjain /a/. Pitkiä vokaaleita merkitään macron-viivalla.
Katalonian ralli 2000

Katalonian ralli 2000 (viralliselta nimeltään "36. Rallye Catalunya - Costa Brava - Rallye de España") oli rallin maailmanmestaruussarjan kilpailu kaudella 2000. Kilpailu järjestettiin 30. maaliskuuta–2. huhtikuuta 2000. Kilpailu oli kauden viides ja erikoiskokeiden yhteispituus oli .
Boris Bondarev

Boris Bondarev (; s. 1980 Moskova) on venäläinen entinen diplomaatti.
Bondarev valmistui Moskovan valtiollisesta kansainvälisten suhteiden instituutista vuonna 2002. Hän palveli siitä lähtien diplomaattina, joka keskittyi ydinasekontrolliin, strategiseen vakauteen ja kansainväliseen turvallisuuteen. Bondarev kuului Venäjän YK-edustustoon Genevessä, mutta erosi tehtävistään toukokuussa 2022 vastalauseena Venäjän päätökselle hyökätä Ukrainaan ja käynnistää täysimittainen sota maata vastaan. Bondarev sai Sveitsiltä turvapaikan sekä viranomaissuojelun ja asettui maahan vaimonsa kanssa.
Bondarev oli sanojensa mukaan pidempään ollut tyytymätön Venäjän hallinnon toimintaan, kuten korruptioon, sortotoimiin ja läpinäkyvyyden puutteeseen. Hän on kohdistanut Vladimir Putiniin henkilökohtaista kritiikkiä ja tuominnut Ukrainan sodan rikoksena. Lisäksi Bondarev on kritisoinut Venäjän ulkoministeriön länttä koskevan osaamisen tasoa ja länsimaiden Venäjä-osaamisen heikkenemistä Neuvostoliiton kaatumisen jälkeen. Hän on toiminut Venäjän sodanvastaisen komitean konsulina.
Kansainvälisen olympiakomitean puheenjohtaja

Kansainvälisen olympiakomitean puheenjohtaja on kansainvälisen olympiakomitean kokouksessa salaisella äänestyksellä valittu henkilö, joka johtaa olympiakomitean johtokuntaa. Puheenjohtajan toimikausi on kahdeksan vuotta, minkä lisäksi puheenjohtaja voi tulla valituksi neljän vuoden jatkokaudelle. Nykyisenä kansainvälisen olympiakomitean puheenjohtajana toimii Kirsty Coventry, joka on toiminut tehtävässä vuodesta 2025 alkaen.
Maorin kielen aakkoset

Maoria kirjoitetaan latinalaisin aakkosin. Maorin kielen aakkosia () alkoivat kehittää länsimaalaiset lähetyssaarnaajat kristiunuskon levittämiseksi. Ensimmäinen maorinkielinen kirja oli vuonna 1815 julkaistu ja Thomas Kendallin kirjoittama "E korao no New Zealand".
Lähde:
Pitkiä vokaaleita merkitään macron-viivalla ().
Ghafir

Ghafir (,) on Koraanin 40. suura. Se luokitellaan mekkalaiseksi, mutta jakeet 56–57 ovat medinalaisia. Suura sisältää 85 jaetta. Nimensä suura on saanut jakeesta 2. Suuraa on kutsuttu myös Uskovaisen suuraksi (al-Mumin), jolloin viitataan jakeisiin 28–45.
Sisältö.
Suura kertoo muun ohessa tarinan Mooseksesta jakeissa 23–50.
Pirro Ligorio

Pirro tai Pyrrho Ligorio (k. 1583) oli italialainen arkkitehti, insinööri, arkeologi ja puutarhasuunnittelija. Hän tuli Napolista Roomaan, jossa hän Pius IV:n aikana 1561 viimeisteli viehättävän Villa Pian Vatikaanin puistossa. Samoilta ajoilta on Palazzo Lancellotti Piazza Navonan varrella Roomassa. Hän johti vuodesta 1549 alkaen Giacomo della Portan alkuaan suunnitteleman Tivolin Villa d’Esten rakennustöitä. Hän suunnitteli sen puistot näköalapenkereineen. Aikomaansa "L’antiquità di Roma" -teostaan varten Ligorio oli koonnut ja piirtänyt runsaasti aineistoa, josta käsikirjoituksena Torinossa säilytetään 30 nidosta, loput Napolissa, Windsorissa, Pariisissa ja muualla. Hänen piirtokirjoituksiaan on paljastunut väärennöksiksi.
Safari-ralli 2000

Safari-ralli 2000 (viralliselta nimeltään "48. Sameer Safari Rally Kenya") oli rallin maailmanmestaruussarjan kilpailu kaudella 2000. Kilpailu järjestettiin 24.–27. helmikuuta 2000. Kilpailu oli kauden kolmas ja erikoiskokeiden yhteispituus oli .
Fussilat

Fussilat (, ) on Koraanin 41. suura ja luokitellaan mekkalaiseksi. Suura sisältää 54 jaetta. 
Sisältö.
Suura kertoo muun ohessa tarinan Mooseksesta jakeissa 23–50.
Holly Jackson

Holly Jackson (s. 1992) on brittiläinen rikos- ja nuortenkirjailija. Hän on tunnettu etenkin kirjasarjasta "Kiltin tytön murhaopas", jota on myyty maailmanlaajuisesti miljoonia kappaleita. Sarjan vuonna 2019 julkaistu samanniminen ensimmäinen osa oli Jacksonin esikoisteos.
Russell Bentley

Russell Bonner Bentley (; 20. kesäkuuta 1960 Austin, Texas – huhtikuu 2024 Donetskin alue) oli yhdysvaltalais-venäläinen militantti, joka asui Texasissa ennen muuttamistaan Donetskin alueelle vuonna 2014. Hän taisteli kuuden kuukauden ajan Vostok-pataljoonassa ja esiintyi sitten usein venäläismielisissä tiedotusvälineissä. Hän oli kommunisti.
Bentley tunnustautui sosialistiksi opiskeluaikoinaan Texasissa. Hän liittyi 20-vuotiaana armeijaan ja tuli 1980-luvulla sijoitetuksi Saksaan. Bentley palasi vuosia myöhemmin Yhdysvaltoihin työskentelemään baarinpitäjänä South Padre Islandissa. Hän muutti vuonna 1990 Minneapolisiin ja aloitti työskentelyn metsurina. Hänestä tuli myös kannabiksen laillistamista ajava aktivisti. Bentley oli useissa vaaleissa Grassroots Partyn ehdokkaana. Hän alkoi määritellä itsensä kommunistiksi. Hän myös kauppasi kannabista ja sai vuonna 1996 viiden vuoden vankeustuomion. Vapauduttuaan Bentley muutti Austiniin, jossa hän työskenteli maisemoijana 2010-luvun alkupuolella.
Bentley vietti runsaasti aikaa venäläismielisillä nettisivuilla ja vakuuttui siitä, että Krimin miehityksessä ja sodankäynnissä Ukrainan itäosissa oli kyse taistelusta natsimyönteisiä aineksia vastaan. Bentley lähti paikan päälle ja taisteli puolen vuoden ajan Vostok-pataljoonassa. Tämän jälkeen hän työskenteli sotakirjeenvaihtajana Vladimir Putinille myötämielisissä ja ultranationalistisissa tiedotusvälineissä. Bentley meni naimisiin venäläisen naisen kanssa ja sai vuonna 2021 Venäjän kansalaisuuden. Hän myös kääntyi ortodoksiseen uskoon. Bentley oli hyvin aktiivinen sosiaalisessa mediassa, jossa hän käytti lempinimiä Texas ja Donbass Cowboy. Hän esiintyi myös säännöllisesti Sputnik Newsissa. Täysimittaisen sodan alettua Ukrainassa vuonna 2022 Bentley väitti, että vaikka Venäjä voisi pysähtyä Kiovaan, se voisi myös edetä Englannin kanaalille asti ja mahdollisesti jopa ”vapauttaa” Yhdysvallat. Hänen mukaansa Nato ja erityisesti Yhdysvallat olivat pakottaneet Venäjän puolustautumaan Ukrainassa. Bentley piti Yhdysvaltoja fasistien, oligarkkisten yhtiöiden ja ihmisyyden vihollisten hallitsemana.
Bentley kuoli epäselvissä olosuhteissa lähellä Donetskia. Hän katosi 8. huhtikuuta 2024 tultuaan väitetysti kaapatuksi ollessaan kuvaamassa sotatilannetta. Bathin yliopiston Venäjä-spesialisti Stephen Hallin mukaan netistä saatavilla ollut informaatio viittasi siihen, että todennäköisimmin Bentleyn olivat tappaneet Venäjän sotilaat luultuaan häntä vakoojaksi. London School of Economicsin Venäjä-spesialisti Jeff Hawnin mukaan Bentley oli ollut hyvin arvokas Venäjän sisäiseen käyttöön suunnatun venäläisen propagandan työkalu. Venäläiset ultranationalistit reagoivatkin voimakkaasti Bentleyn kuolemaan, joka vahvistettiin Venäjän tiedotusvälineissä 19. huhtikuuta 2024. Sotabloggarit syyttivät Venäjän sotilasjohtoa epäonnistumisesta Bentleyn suojelemisessa.
Al-Zukhruf

Al-Zukhruf (, ) on Koraanin 43. suura ja luokitellaan mekkalaiseksi. Suura sisältää 89 jaetta.
Sisältö.
Suura alkaa "mystisillä kirjaimilla", joiden arvoitusta Christoph Luxenberg on pyrkinyt selvittämään.
Suura kertoo muun ohessa Mooseksesta (jakeet 46–55) ja Jeesuksesta (jakeet 57–67). Hämeen-Anttila katsoo suuran sisältävän polemiikkia monijumalaisia vastaan (jakeet 36–45, 78–87), mutta G. R. Hawting tulkitsee polemiikin suuntautuvan kristinuskoa vastaan.
Neidonruusu

Neidonruusu ("Rosa alba") on ruusujen sukuun kuuluva kasvilaji. Sitä kutsutaan esimerkiksi Englannissa nimellä ""Maiden’s Blush", ja Ranskassa nimellä' "Cuisse de Nymphe"" Neidonruusua tavataan eniten Euroopassa. 
Neidonruusu kasvaa sekä kuivissa että kosteissa maastoissa, ja kukkii keskikesän aikaan.
Nuolikot

Nuolikot (Ptereleotrinae) on tokkokalojen lahkon ja tokkojen heimon alaheimo. Siihen kuuluu kahdeksan sukua ja yhteensä noin 62 lajia.
Ne ovat kotoisin Karibialta ja Indopasifiselta merialueelta, ja niitä pidetään yleisesti meriakvaariokaloina. 
Aiemmassa luokituksessa nuolikot luettiin osaksi matotokkojen heimoa (Microdesmidae) ahvenkalojen lahkossa (Perciformes).
Nuolikot ovat 6–18 cm pitkiä vartaloltaan puikkomaisia kaloja. 
Akvaariokäyttäytyminen.
Useimmat nuolikot ovat melko aggressiivisia lajitovereitaan kohtaan, joten niitä pidetään akvaariossa joko yksin tai parina. 
Nuolikot viihtyvät parhaiten, kun niille on tarjolla kivenkoloja lymypaikoiksi, ja mielellään ainakin jossakin kohti viisi senttiä paksu kerros hiekkaa, johon voi kaivautua. Säikähtäessään ne säntäilevät päättömästi, joten on syytä varmistua, ettei akvaariosta ole helppoa hypätä ulos. Hyppäämisen riski on suurin, kun kala on sille vieraassa ympäristössä: sekä aivan uusien kalojen kohdalla, että silloin jos ne joutuu tilapäisesti nostamaan esimerkiksi ämpäriin.
Nuolikot syövät eläinplanktonia.
Adolf Johannes Hällström

Adolf Johannes Hällström (19. elokuuta 1869 Varkaus – 18. toukokuuta 1947 Taipalsaari) oli suomalainen kunnan- ja sairaalalääkäri ja kunnallismies.
Hällströmin vanhemmat olivat Joroisten piirin piirilääkäri Sanfrid Theofron Hällström (1824–1899) ja Anna Katarina Lovisa Hällström (k. 1908). Hän pääsi ylioppilaaksi 1887 Mikkelin lyseosta ja valmistui Helsingin yliopistosta lääketieteen kandidaatiksi 1893, lääketieteen lisensiaatiksi 1898 ja lääketieteen ja kirurgian tohtoriksi 1907. 
Hällström toimi Mäntyharjun ja Ristiinan kunnanlääkärinä 1898–1901, Heinolan kaupungin lääkärinä 1901–1908 ja Kuopion lääninsairaalan alilääkärinä 1908–1913. Hän oli Savonlinnan yleisen sairaalan lääkärinä 1913–1936 ja Savonlinnan synnytyslaitoksen omistajana ja lääkärinä 1914-1938. Eläkkeelle jäätyään Hällström muutti Helsinkiin. 
Hällström oli Savonlinnan soitannollisen seuran johtokunnan puheenjohtajana 1914–1925, Savonlinnan tyttökoulu Oy:n johtokunnan puheenjohtajana vuodesta 1915, Savonlinnan terveydenhoitolautakunnan puheenjohtajana vuodesta 1927 ja Savonlinnan kaupunginvaltuuston jäsenenä 1917–1924. Suomen sisällissodan aikana Hällström toimi Savonlinnassa suojeluskunnan esikunnan saniteettipäällikkönä ynnä muissa viroissa. Hällström oli Suomen Lääkäriliiton, Duodecimin, Suomen Kirurgiyhdistyksen ja Lasarettilääkäriyhdistyksen jäsenenä ja toimi niissä luottamustehtävissä. Hän julkaisi useita lääketieteellisiä tutkimuksia ja teki useita opintomatkoja ulkomaille. Hällströmin arkisto sijaitsee Kansalliskirjastossa. 
Hällström oli naimisissa vuodesta 1897 hammaslääkäri ja nuortenkirjailija Elli Åkermanin kanssa.
Peter Maffay

Peter Alexander Makkay (s. 30. elokuuta 1949 Brașov (Kronstadt), Romania) on saksalainen rock-muusikko.
Ura.
Transilvanian sakseihin kuuluva Peter Maffay muutti perheineen Romaniasta Länsi-Saksaan 14-vuotiaana. Hieman vartuttuaan hän teki hanttihommia ja perusti ensimmäisen oman yhtyeensä nimeltään The Dukes. Lukion hän jätti kesken vuonna 1968. Maffayn esikoissingle, "Du", julkaistiin joulukuussa 1969, ja sitä myytiin yli miljoona kappaletta. Singlen menestys loi oivallisen pohjan esikoisalbumille, "Für das Mädchen, das ich liebe".
Maffayn kaupallinen menestys jatkui 1970- ja 1980-luvuilla. "Steppenwolf"-albumia (1979) myytiin noin 1,6 miljoonaa kappaletta ja "Revanche" (1980) meni vielä paremmin kaupaksi yli 2,1 miljoonan kappaleen myynnillään. 1980-luvulla Maffay teki aluevaltauksen elokuvan pariin. Hän loi muusikko Rolf Zuckowskin ja kirjailija Gregor Rottschalkin kanssa "Tabaluga"-satumaailman.
Maffay on poliittisesti aktiivinen, ja se heijastuu hänen musiikkiinsa. Vuonna 2005 hän esiintyi Afganistaniin sijoitetuille saksalaisille joukoille. Maffay on niin ikään mukana lasten hyväntekeväisyydessä.
Al-Jathiya

Al-Jathiya (, ) on Koraanin 45. suura ja luokitellaan mekkalaiseksi jaetta 13 lukuun ottamatta. Suura sisältää yhteensä 37 jaetta.
Sisältö.
Suura alkaa ”mystisillä kirjaimilla” , "hā’" ja "mīm", joiden arvoitusta muiden ohella Christoph Luxenberg on pyrkinyt selvittämään.
Suura sisältää samoja aiheita kuin useimmat Koraanin suurat: Jumalan tunnusmerkkejä luonnossa, Helvetin kuvausta ja varoituksia.
Al-Ahqaf

Al-Ahqaf (, ) on Koraanin 46. suura ja luokitellaan mekkalaiseksi. Jakeet 10,15 ja 35 ovat kuitenkin medinalaisia. Suura sisältää 35 jaetta.
Sisältö.
Suura alkaa ”mystisillä kirjaimilla” , "hā’" ja "mīm", joiden arvoitusta Christoph Luxenberg on pyrkinyt selvittämään. Suura kertoo muun ohella, että Koraani vahvistaa Mooseksen kirjan todeksi (jae12).
Putinversteher

Putinversteher on saksalainen uudissana, joka tarkoittaa kirjaimellisesti Vladimir Putinin ymmärtäjää. Sitä käytettiin vuonna 2014 Venäjän näkökulman tukijoista Krimin miehityksen ja sitä seuranneiden sotatoimien yhteydessä. Putinversteher-sanaa ehdotettiin vuonna 2014 Saksassa Vuoden epäsanaksi. Vuoden epäsana -kampanjaan haetaan sanoja, jotka ovat ihmisyyttä loukkaavia, syrjiviä, demokratian periaatteiden vastaisia, eufemistisia tai harhaanjohtavia.
Vuonna 2014 Putinversteher-nimitystä käytettiin Saksassa muun muassa niistä poliitikoista, liikemiehistä ja aktivisteista, jotka vastustivat Venäjään kohdistettuja pakotteita. Putinversteher-syytöksiä on kohdistettu muun muassa Gerhard Schröderiin, jonka mukaan Venäjä on Naton piirittämä ja Krimin miehitys rinnastuu länsimaiden tukeen Kosovon itsenäisyydelle. Paul Roderick Gregory piti Putinversteherinä myös Helmut Schmidtiä, jota hän sinänsä piti vakavastiotettavana ajattelijana. Gregoryn mukaan Putinverstehereihin kuului muun muassa entisiä kommunisteja ja niitä sosiaalidemokraatteja, jotka pyrkivät vaalimaan Ostpolitikin perintöä. "Spiegelin" mukaan Sahra Wagenknecht ymmärsi syvästi Putinin politiikkaa Krimin niemimaan suhteen. Die Linken edustajia oli jopa näennäisinä vaalitarkkailijoina Krimillä järjestetyssä ”kansanäänestyksessä”. "Die Welt" nimesi Putinverstehereiksi Krimin valtauksen yhteydessä Gerhard Schröderin, Alice Schwarzerin, Peter Gauweilerin, Armin Laschetin, Alexander Gaulandin, Sahra Wagenknechtin, Gernot Erlerin ja Günther Verheugenin. Andreas Umlandin mukaan Putinversteher-nimityksellä kuvaillut henkilöt ovat usein esittäneet syytöksiä russofobiasta Venäjän politiikan kriitikkoja kohtaan. 
"Verkkouutisten" mukaan aiemmin Venäjän kanssa yhteistyötä tehneet pyrkivät enimmäkseen ottamaan etäisyyttä Venäjään helmikuun 2022 ja täysimittaisen Ukrainan sodan alkamisen jälkeen. "Verkkouutisten" mukaan Venäjän vaikutusvalta eurooppalaisiin poliitikkoihin ei kuitenkaan tyystin kadonnut. Esimerkiksi entinen kommunistijohtaja Egon Krenz ja laitaoikeistolainen poliitikko Tino Chrupalla menivät Venäjän Saksan-suurlähettilään järjestämään toisen maailmansodan päättymisen 78-vuotisjuhlaan, jossa Chrupalla esiintyi Venäjän lipun värisessä solmiossa. Kutsuttujen joukossa oli myös Gerhard Schröder. Huhtikuussa 2024 "Süddeutsche Zeitung" syytti Chrupallan edustamaa Vaihtoehto Saksalle -puoluetta (AfD) Putinversteherien kerhoksi, koska sen edustajat ovat esittäneet näkökulmia, joissa Venäjää on hahmoteltu malliksi kansallismieliselle demokratialle.
Wes Burns

Wesley James Burns (s. 23. marraskuuta 1994 Cardiff) on walesiläinen jalkapalloilija, joka pelaa oikealla laidalla. Hän edustaa kaudeksi 2024–2025 Valioliigaan noussutta Ipswich Townia. Hän on pelannut Walesin maajoukkueessa vuodesta 2022.
Burns pelasi Bristol Cityn junioreissa vuodesta 2009 ja nousi Englannin mestaruussarjassa pelanneeseen edustusjoukkueeseen ensi kerran tammikuussa 2013. Hän pelasi Bristolissa kaikkiaan 44 sarjaottelua mestaruussarjassa ja ykkösliigassa ja teki niissä kolme maalia. Hän pelasi myös lainasopimuksilla National Leaguen Forest Green Roversissa, kakkosliigan Oxford Unitedissa ja Cheltenham Townissa, ykkösliigan Fleetwood Townissa sekä heinäkuusta 2016 tammikuuhun 2017 Skotlannin Valioliigan Aberdeenissa 13 ottelun verran. Tammikuussa 2017 Burns siirtyi ykkösliigajoukkue Fleetwood Townin omistukseen. Kesällä 2021 hän siirtyi Ipswich Towniin. Hän on pelannut Ipswichissä kausina 2021–2023 ykkösliigassa 79 ottelua, joissa hän teki 20 maalia, ja kaudella 2023–2024 mestaruussarjassa 35 ottelua, joissa hän teki kuusi maalia. Elokuussa 2024 hän pelasi Ipswichissä ensimmäisen Englannin Valioliigan ottelunsa Liverpoolia vastaan mutta joutui loukkaantumisen vuoksi jättämään kentän 57. peliminuutilla eli vähän ennen kuin Liverpool teki 0–2-voiton tuoneet maalinsa. Hän pelasi kauden aikana kaikkiaan 18 valioliigaottelua, joista avauskokoonpanossa 12 peliä.
Burns pelasi Walesin alle 21-vuotiaiden maajoukkueessa. Hän on pelannut Walesin A-maajoukkueessa kymmenen ottelua kesäkuusta 2022 alkaen.
Alice Schwarzer

Alice Schwarzer (s. 3. joulukuuta 1942 Wuppertal) on saksalainen toimittaja ja feministi. Hän oli yksi toisen aallon feminismin kehittäjistä ja on yksi Saksan suosituimmista ja kiistellyimmistä feministeistä.
Schwarzer syntyi 22-vuotiaalle naimattomalle äidille ja tuli nelikymppisten isovanhempiensa kasvattamaksi. Hänet evakuoitiin isovanhempiensa kanssa toisessa maailmansodassa Baijerin maaseudulle, mutta perhe palasi Wuppertaliin vuonna 1950. Ajan normien vastaisesti isoäiti suhtautui intohimoisesti politiikkaan ja isoisä osallistui voimakkaasti kasvatukseen. Isoäiti osallistui 1950-luvulla eläinoikeuskampanjoihin ja ympäristöaktivismiin. Schwarzer muutti 1960-luvun alkupuolella Pariisiin. Hän suoritti liikealan opintoja, mutta opiskeli sitten journalismia Düsseldorfissa. Schwarzer työskenteli vapaana toimittajana ja tuli vuonna 1969 lähetetyksi takaisin Pariisiin raportoimaan vuoden 1968 opiskelijaliikkeen toiminnan vaikutuksia. Schwarzer piti uusvasemmiston miehiä yhtä misogyynisinä kuin näiden kritisoimia porvarillisia miehiä. Tämä edesauttoi hänen omistautumistaan feminismille. Hän liittyi feministijärjestöön Mouvement de libération des femmes.
"Le Nouvel Observateurin" vastaavan kampanjan innoittamana Schwarzer laati "Sterniin" kesäkuussa 1971 artikkelin "Wir haben abgetrieben", jossa esiteltiin 374 abortin saamisen tunnustanutta saksalaista naista. Abortti oli tuolloin vielä rangaistava teko Saksassa. Schwarzerista tuli feministinen ikoni Saksassa kamppailussa aborttioikeuden puolesta, ja hänen toimintansa vaikuttikin sittemmin toteutuneisiin lakimuutoksiin. Schwarzer perusti feministiselle näkökulmalle omistetun EMMA-lehden vuonna 1977. Hän ryhtyi päätoimittajaksi lehdessään, joka nousi yhdeksi Saksan ensimmäisistä merkittävistä feministijulkaisuista. Schwarzer on vaikuttanut myöhempiin feministisiin ajattelijoihin, kuten Ciani-Sophia Hoederiin, joka vuonna 2022 kertoi yhä pitävänsä Schwarzerin esiin tuomia huolenaiheita ajankohtaisina. Hoeder kuitenkin kritisoi Schwarzerin ajattelua, koska näki siinä painottuneen lähinnä valkoisten naisten kohtaamien ongelmien.
"Die Welt" piti Schwarzeria Krimin miehityksen yhteydessä Putinversteherinä, koska lehden mukaan hän puhui Vladimir Putinin puolesta pitäessään tosiasioiden vääristelyä ennennäkemättömänä. Helmikuussa 2024 Schwarzer piti Vladimir Putinin aselepoon taivuttelun kannalta oleellisena sitä, että länsi keskeyttäisi asetoimitukset Ukrainalle. Hän kuitenkin painotti sitä, että Putin oli sodan ainoa aggressori.
Agents of Mayhem

Agents of Mayhem on Volitionin kehittämä ja Deep Silverin vuonna 2017 julkaisema avoimen maailman toimintapeli. Pelisssä on Saints Rowista tuttuja hahmoja ja paikkana on lähitulevaisuuden Soul. Pelin tyyli on saanut vaikutteita 1980-luvun animaatioista ja supersankari TV-sarjoista. GameReactor antoi pelille arvosanaksi 6.Yleisesti ottaen peli on saanut vain kohtalaiset arvosanat. 
Pelaaminen.
Pelissä olevat fysiikan lait ovat epärealistisia. Esimerkiksi lisähypyt ovat mahdollisia. Pelihahmon voi vaihtaa lennosta kolmen eri hahmon välillä. Perusaseissa on loputtomat ammuset.
Aiheesta muualla.
https://www.gamereactor.fi/agents-of-mayhem-455793/
The Siren

The Siren on Nightwishin viides ja viimeinen single albumilta "Once". Se julkaistiin 25. kesäkuuta 2005. Kappaleen ovat säveltäneet Emppu Vuorinen ja Tuomas Holopainen, sekä sanoituksen on tehnyt Holopainen. Singlen kansitaiteen on tehnyt Sari Bremer. "The Siren" ylsi Suomen singlelistan kolmannelle sijalle viikkoina 31 ja 32 vuonna 2005.
Simon Adingra

Simon Adingra (s. 1. tammikuuta 2002) on norsunluurannikkolainen jalkapalloilija, pelipaikaltaan laitahyökkääjä. Hän edustaa Englannin Valioliigassa pelaavaa Sunderlandia. Hän on pelannut Norsunluurannikon maajoukkueessa vuodesta 2023.
Seurajoukkueura.
Adingra siirtyi Tanskaan FC Nordsjællandin joukkueeseen tammikuussa 2020. Hän pelasi Tanskan Superliigassa huhtikuusta 2021 alkaen 38 ottelua ja teki niissä 11 maalia.
Adingra siirtyi kesällä 2022 Brighton &amp; Hove Albioniin nelivuotisella sopimuksella. Hän pelasi kauden 2022–2023 lainalla belgialaisseura Union SG:ssä. Hän pelasi Belgian Jupiler Pro Leaguessa 36 ottelua ja teki niissä 12 maalia. Eurooppa-liigassa Union SG ylsi puolivälieriin ja Adingra pelasi yhdeksän ottelua. Kaudella 2023–2024 hän pelasi Brightonissa 31 valioliigaottelua ja teki niissä kuusi maalia. Eurooppa-liigassa hän pelasi kahdeksan ottelua ja teki niissä yhden maalin, kun Brighton pääsi neljännesvälieriin saakka. Kaudella 2024–2025 Adingra pelasi Valioliigassa 29 ottelua, joissa hän teki kaksi maalia ja antoi kaksi maalisyöttöä. 
Heinäkuussa 2025 Adingra siirtyi Valioliigaan kaudeksi 2025–2026 nousseeseen Sunderlandiin 21 miljoonan punnan siirtosummalla. Hän allekirjoitti Sunderlandin kanssa viisivuotisen sopimuksen.
Maajoukkueura.
Adingra pelasi Norsunluurannikon maajoukkueessa ensimmäisen kerran kesäkuussa 2023 Afrikan-mestaruuskilpailujen karsintaottelussa Sambiaa vastaan. Tammi-helmikuussa 2024 pelatuissa Afrikan-mestaruuskilpailuissa Norsunluurannikko voitti kultaa ja Adingra pelasi viisi ottelua. Hän teki puolivälierässä Malia vastaan varsinaisen peliajan 90. minuutilla jatkoajalle vieneen tasoitusmaalin ja syötti voitokkaassa loppuottelussa Nigeriaa vastaan joukkueensa molemmat maalit. Hän on pelannut elokuun alkuun 2025 mennessä 22 maaottelua ja tehnyt niissä kolme maalia, joista ensimmäisen marraskuussa 2023 MM-karsintaottelussa Seychellejä vastaan.
Hans Nikolaj Hansen

Hans Nikolaj Hansen (15. toukokuuta 1853 – 14. maaliskuuta 1923) oli tanskalainen taidemaalari. Hansen maalasi muotokuvien ja maisemien lisäksi romanttisia ja historiallisia aiheita. Hänen mielikuvituksekas, tunnelmallinen ja henkistä kulttuuria ilmentävä taiteensa on saanut huomiota etenkin hänen tekemiensä kirjankuvituksien ja etsausten ansiosta. Hansen nimitettiin 1909 tanskalaisen Forening for grafisk kunst -seuran puheenjohtajaksi.
Onkimajärvi

Onkimajärvi voi tarkoittaa seuraavia:
Antoine Semenyo

Antoine Serlom Semenyo (s. 7. tammikuuta 2000 Lontoo, Englanti) on ghanalainen jalkapalloilija, pelipaikaltaan laitahyökkääjä. Hän on pituudeltaan 185-senttimetrinen. Hän edustaa Englannin Valioliigassa pelaavaa Bournemouthia. Hän on pelannut Ghanan maajoukkueessa vuodesta 2022 lähtien.
Semenyo pelasi Englannissa Bristol Cityn junioreissa. Hän pelasi edustusjoukkueessa ensimmäisen mestaruussarjaottelunsa toukokuussa 2018. Hän pelasi välillä lainalla alemmissa sarjoissa Bath Cityn, Newport Countyn ja Sunderlandin joukkueissa. Bristolissa hän pelasi kaikkiaan 112 mestaruussarjaottelua ja teki niissä 16 maalia. Hän siirtyi tammikuussa 2023 valioliigajoukkue Bournemouthiin. Hän pelasi kauden 2022–2023 jälkipuoliskolla 11 valioliigaottelua ja teki maalin huhtikuussa kotiottelussa Leeds Unitedia vastaan. Kaudella 2023–2024 hän pelasi 33 valioliigaottelua ja teki niissä kahdeksan maalia, joista kaksi maaliskuussa Lutonia vastaan. Kaudella 2024–2025 pelaamissaan 37 valioliigaottelussa hän teki 11 maalia, joista kaksi viimeisen kierroksen Leicester-ottelussa. Kaudella 2025–2026 hän teki kaksi maalia avauskierroksella Liverpoolia vastaan.
Semenyo pelasi Ghanan maajoukkueessa ensimmäisen kerran kesäkuussa 2022 Afrikan-mestaruuskilpailujen karsintaottelussa Madagaskaria vastaan. MM-kilpailuissa 2022 hän tuli vaihdosta kentälle alkulohko-otteluissa Portugalia ja Uruguayta vastaan. Tammikuussa 2024 hän pelasi Afrikan-mestaruuskilpailuissa avauskokoonpanossa joukkueensa kaikki kolme ottelua. Hän on pelannut elokuun 2025 puoliväliin mennessä 27 maaottelua, joista 17 ottelua avauskokoonpanossa, ja tehnyt niissä kolme maalia: marraskuussa 2022 ystävyysottelussa Sveitsiä, maaliskuussa 2023 Afrikan-mestaruuskilpailujen karsinnassa Angolaa ja maaliskuussa 2025 MM-karsintaottelussa Tšadia vastaan.
Julia Henriksson

Julia Henriksson (s. 11. heinäkuuta 2000 Bjuv) on ruotsalainen pikajuoksija. Hän eteni vuoden 2024 Rooman EM-kisoissa loppukilpailuun ja Pariisin kesäolympialaisissa 200 metrillä välieriin tehden molemmissa kisoissa uudet Ruotsin ennätykset.
Henriksson oli lupaava junioriurheilija, mutta lopetti yleisurheilun kokonaan lukiossa, eikä kilpaillut lainkaan vuosina 2016 ja 2017. Hän aloitti harjoittelun uudelleen tauon jälkeen ja täysipäiväisesti vuonna 2019. Vuoden 2021 Tallinnan alle 23-vuotiaiden EM-kisoissa hän ei vielä onnistunut, vaan karsiutui niin 100 kuin 200 metrillä ennen loppukilpailua. Samoin kävi vuoden 2022 EM-kisoissa Münchenissä, joissa hän karsiutui 200 metrilä ajalla 23,62. Budapestin vuoden 2023 MM-kisoissa tapahtui myös karsiutuminen alkueriin ajalla 23,55.
Vuoden 2024 aikana Henrikssonilla tapahtui läpimurto kansainväliseen kärkeen. Kauden alussa hän juoksi 100 metrillä Kreikassa ajan 11,19, joka jäi vain kolme sadasosaa Linda Haglundin Ruotsin ennätyksestä. Vähän sen jälkeen Pohjoismaiden mestaruuskisoissa hän juoksi voittaessaan ajan 10,95, joka oli kuitenkin tuulitulos. Samoissa kisoissa hän teki 200 metrillä oman ennätyksensä 23,12. Kesäkuun alussa Tukholman Timanttiliigakisoissa hän paransi 200 metrin aikaansa tulokseen 22,89. Saman vuoden Rooman EM-kisoissa 200 metrillä hän sijoittui kuudenneksi juosten välierässä jo uuden Ruotsin ennätyksen 22,82, mutta 100 metrillä hän jäi välieriin ajalla 11,27. Pariisin kesäolympialaisissa Henriksson juoksi niin 100 kuin 200 metriä, joista 100 metrillä hän jäi alkueriin ajalla 11,26 ja 200 metrillä välieriin tehden alkuerävaiheessa uuden Ruotsin emnätyksen 22,79. Hän paransi heti olympialaisten jälkeen siellä juoksemaansa 200 metrin Ruotsin ennätystä Sollentunassa aikaan 22,69.
Henriksson karsiutui 60 metrin välierissä Apeldoornin sisäratojen EM-kilpailuissa ja Nanjingin sisäratojen MM-kilpailuissa 2025.
Josip Broz Titon kunnianosoitukset

Josip Broz Tito otti elämänsä aikana vastaan lukuisia kunnianosoituksia niin rautaesiripun molemmilta puolelta sekä kolmansista maista.
Ritarikunnat.
Jugoslavialaiset.
Lähde:
Ulkomaalaiset.
Lähde:
Muuta.
Podgorican kaupunki tunnettiin nimellä "Titograd" vuoteen 1991, jolloin noin 90 % montenegrolaisista äänesti kansanäänestyksessä kaupungin nimen vaihtamisesta. Yksi Sarajevon pääkaduista on nimetty Titon mukaan vuodesta 1945 lähtien: Marsalkka Titon katu ().
Pörönlampi

Pörönlampi voi tarkoittaa seuraavia:
Kansallislipun ritarikunta

Kansallislipun ritarikunta () on pohjoiskorealainen kunniamerkki, joka perustettiin 2. lokakuuta 1948. Kunniamerkillä palkittiin niin sotilaita kuin siviileitä erinomaisista saavutuksista, ja jotka olivat tehneet enemmän kuin vain "vastanneet kutsuun" talouden, politiikan ja kulttuurin saralla. Se oli maan korkein mahdollinen kunnianosoitus, kunnes Kim Il-Sungin ritarikunta perustettiin vuonna 1972.
Ritarikunta jakautuu kolmeen luokkaan:
Tuomaanlampi

Tuomaanlampi voi tarkoittaa seuraavia:
Nassaun piirikunta

Nassaun piirikunta on kahden Yhdysvaltain piirikunnan nimi.
Siirtomaaimperiumin ritarikunta

Siirtomaaimperiumin ritarikunta (), vuodesta 1951 lähtien Imperiumin ritarikunta (), oli portugalilainen ritarikunta, joka perustettiin vuonna 1932. Sillä palkittiin ansioituneita virkamiehiä mm. hallinnon ja diplomatian saralla Portugalin siirtomaissa. Saajan ei täytynyt olla Portugalin kansalainen.
Ritarikuntaa jaettiin viidessä luokassa:
Ritarikunta lakkautettiin lopullisesti Neilikkavallankumouksen jälkeen vuonna 1974.
Vladimir Milov

Vladimir Milov (; s. 18. kesäkuuta 1972) on venäläinen taloustieteilijä ja entinen poliitikko, josta myöhemmin tuli oppositiovaikuttaja ja Vladimir Putinin hallinnon kriitikko.
Milov aloitti vuonna 1997 työskentelyn Venäjän hallinnossa valtion energiakomission johtavana asiantuntijana. Hän johti energiakomission strategian laitosta vuosina 1999–2001. Hän toimi vuonna 2002 Venäjän varaenergiaministerinä oltuaan sitä ennen energiaministerin neuvonantaja vuodesta 2001. Milov ajoi suuria energiapolitiikan uudistuksia ja oli mukana laatimassa vuonna 2003 valmistunutta Gazpromin uudistusstrategiaa, mutta Putin esti suunniteltujen uudistusten toteuttamisen. Milov erosi ministerin tehtävistään vuonna 2002 ja oli sitten yksi Venäjän merkittävimmistä riippumattomista energia-asiantuntijoista. Hän perusti Energiapolitiikan instituutti -nimisen ajatushautomon. Hän työskenteli vuosina 2003–2008 kolumnistina.
Milov oli vuonna 2008 mukana perustamassa demokraattista kattojärjestö Solidarnostia ja toimi siinä johtavassa asemassa. Samana vuonna hän julkaisi Boris Nemtsovin kanssa Putinin politiikkaa ankarasti kritisoineen raportin. Vuonna 2010 Milov perusti Demokratitšeski vybor -liikkeen, josta rakentui puolue. Vuonna 2016 hän aloitti yhteistyön Aleksei Navalnyin kanssa. Hänestä tuli Navalnyin neuvonantaja talouden ja kansainvälisten suhteiden kysymyksissä. Milov juonsi puheohjelmaa Navalnyin Youtube-kanavalla. Huhtikuussa 2021 hän muutti Liettuaan Navalnyin järjestöihin kohdistetun vainon keskellä. Hän on arvostellut Venäjän vallanpitäjiä muun muassa talouden monopolisoinnista.
Helmikuussa 2022 Milov tuomitsi Putinin päätöksen aloittaa täysimittainen sota Ukrainaa vastaan. Venäjä lisäsi Milovin ”ulkomaiden agenttien” luetteloon 6. toukokuuta 2022. Milov tuomittiin Moskovassa kahdeksan vuoden vankeusrangaistukseen poissaolevana marraskuussa 2023. Hänen väitettiin levittäneen väärää tietoa Venäjän asevoimista Ukrainan sodan aikana. Syyte perustui maaliskuussa 2022 Navalnyin Youtube-kanavalla julkaistuun lähetykseen, jossa Milov oli puhunut Venäjän joukkojen julmuudesta siviilejä kohtaan.
Bøn kirkko (Nordland)

Bøn kirkko () on Bøn kunnassa Nordlandin läänissä Norjassa sijaitseva puinen ristikirkko vuodelta 1824.
Bøn kirkko

Bøn kirkko voi tarkoittaa seuraavia Norjassa sijaitsevia kirkkoja:
Sara Ritala

Sara Ritala (s. 1988, Suomi) on suomalainen näyttelijä. Hän valmistui puhe- ja draamataiteen pedagogiksi Snellman-korkeakoulusta vuonna 2021 sekä opiskeli näyttelijäntyötä Työväen Akatemiassa vuosina 2013-2014. Hän tekee myös omaa musiikkia artistinimellä Titi Tuhatmieli. Debyyttisingle "Ikionnellinen" julkaistiin elokuussa 2018.
Malnesin kirkko

Malnesin kirkko () on Bøn kunnassa Nordlandin läänissä Norjassa sijaitseva puinen pitkäkirkko vuodelta 1895.
Bømlon kirkko

Bømlon kirkko () on Bømlon kunnassa Vestlandin läänissä Norjassa sijaitseva kivinen pitkäkirkko vuodelta 1960.
Bømlon vanha kirkko

Bømlon vanha kirkko () on Bømlon kunnassa Vestlandin läänissä Norjassa sijaitseva puinen pitkäkirkko vuodelta 1621.
Bremnesin kirkko

Bremnesin kirkko () on Bømlon kunnassa Vestlandin läänissä Norjassa sijaitseva puinen pitkäkirkko vuodelta 1869.
Mosterin kirkko

Mosterin kirkko () on Bømlon kunnassa Vestlandin läänissä Norjassa sijaitseva puinen pitkäkirkko vuodelta 1874.
Lyklingin kirkko

Lyklingin kirkko () on Bømlon kunnassa Vestlandin läänissä Norjassa sijaitseva puinen pitkäkirkko vuodelta 1912.
Jens Sønderup

Jens Sønderup (2. helmikuuta 1894 Nørre Vium – 23. maaliskuuta 1978) oli tanskalainen Venstren poliitikko. Hän oli kansankäräjien jäsen vuosina 1935–1960 ja toimi Tanskan työ- ja sosiaaliministerinä vuonna 1947, kirkkoministerinä 1950–1951 ja maatalousministerinä 1951–1953.
Sira (taajama)

Sira on taajama Flekkefjordin kunnassa Agderin läänissä Norjassa. Taajaman pinta-ala on 0,7 neliökilometriä ja asukasluku 589 vuonna 2023.
Vilhelm Andersen

Vilhelm Rasmus Andreas Andersen (16. lokakuuta 1864 Ringsted – 3. huhtikuuta 1953 Hillerød) oli tanskalainen kirjallisuushistorioitsija ja Kööpenhaminan yliopiston tanskalaisen ja norjalaisen kirjallisuuden professori vuosina 1908–1930. Hän oli vakiinnuttamassa käsitettä "Tanskan kirjallisuuden kultakausi" 1800-luvun alkuvuosikymmenistä, ja kansallisromantikkona hän asettui Georg Brandesin eurooppalaista suuntautumista ja radikaalia modernismia vastaan.
Marija Pevtših

Marija Pevtših (; s. 1987) on venäläinen kansalaisaktivisti. Hän tuli tunnetuksi Aleksei Navalnyin läheisenä yhteistyökumppanina.
Pevtših varttui Moskovassa. Hän pääsi 15-vuotiaana opiskelemaan sosiologiaa Moskovan valtionyliopistoon, jossa hän kohtasi korruptiota. Pevtših päätti muuttaa Lontooseen ja jatkoi opintoja siellä London School of Economicsissa. Hän tutustui Navalnyihin vuonna 2011. Hän oli Navalnyin kanssa Tomskissa Navalnyin joutuessa myrkyttämällä toteutetun murhayrityksen uhriksi. Vuonna 2022 molemmat esiintyivät Daniel Roherin elokuvassa "Navalny". Pevtših toimi Korruption vastaisen säätiön tutkimuspäällikkönä ja alkoi johtaa sitä Navalnyin tultua vangituksi. Hän jatkoi Youtube-lähetysten tekemistä Georgi Alburovin kanssa Navalnyin ollessa vankileirillä.
Pevtšihin lähdettyä maanpakoon Venäjän sisäministeriö lisäsi hänet ja toimittaja Dmitri Nizovtsevin etsintäkuulutettujen listalle 21. joulukuuta 2023. Navalnyin verkostoon kuuluvia vastaan oli elokuussa 2023 aloitettu tutkinta vääräksi väitetyn tiedon levittämisestä Venäjän asevoimista. Pevtšihin mukaan venäläinen yhteiskunta kehittyi huonoon suuntaan jo Boris Jeltsinin presidenttiyden alkuaikoina. Hän piti vastuullisina 1990-luvun ongelmista muiden muassa Valentin Jumaševia, Boris Berezovskia ja Roman Abramovitšia.
Topi Huhtala

Topi Huhtala (s. 11. lokakuuta 1995 Kauhava) on suomalainen sotilas.
Huhtala syntyi esikoisena nelilapsiseen perheeseen. Hän on lähtöisin Kauhavalta ja suoritti asepalveluksensa vuonna 2018 valmiusyksikössä Kainuun prikaatissa.
Ukrainan sota.
Huhtala lähti maaliskuun alussa 2022 Ukrainaan osallistuakseen vapaaehtoisena Ukrainan puolustukseen helmikuussa 2022 alkaneessa täysimittaisessa sodassa. Alussa hän päätyi Rivneen sotilastukikohtaan kuukaudeksi, jossa koottiin kansainvälisisä joukkoja. Hän palveli pääasiallisesti Etelä-Ukrainassa taistellen ja kouluttaen upseereja. Huhtala taisteli noin vuoden aikana niin kansainvälisessä legioonassa, pohjoismaisessa Team Wiking -sotilasyksikössä kuin Ukrainan erikoisjoukkojenkin alaisuudessa.
Alun perin Huhtala palveli kolmevuotisella sopimuksella, mutta hänelle annettiin lupa kotiutua alkuvuonna 2023. Hän antoi monia haastatteluja Ukrainassa ja sieltä palattuaan. 
Kotiutumisen jälkeen.
Suomeen palattuaan Huhtala asettui Seinäjoelle. Hän on saanut kutsuja puhujaksi eri tilaisuuksiin. Huhtalan mukaan Venäjän suoriutumista on aliarvioitu osassa sotauutisoinnista. Ukrainan suoriutumista ovat hänen arvionsa mukaan heikentäneet enemmän taistelutaktiikat kuin riittämätön aseapu. Helmikuussa 2024 Venäjän ilmoitettiin etsintäkuuluttaneen Huhtalan. Venäjä väitti Huhtalan komentaneen suomalaisista vapaaehtoisista koottua ryhmää maaliskuusta 2022 toukokuuhun 2024, mikä ei pitänyt paikkaansa. Heinäkuussa 2024 Venäjä tuomitsi Huhtalan poissaolevana 14 vuoden vankeusrangaistukseen.
Marraskuussa 2024 Huhtala tuomittiin Etelä-Pohjanmaan käräjäoikeudessa naisen pahoinpitelystä. Syyttäjän mukaan Huhtala pahoinpiteli naisen Seinäjoella yökerhossa vuoden 2023 syyskuussa. Huhtala oli kuristanut naista yllättäen yhdellä kädellä. Naiselle koitui kipua ja nirhaumia kaulalle. Huhtala tunnusti oikeudessa toimineensa syyttäjän kuvaamalla tavalla, mutta ei sanojensa mukaan muista tapahtunutta. Käräjäoikeus tuomitsi Huhtalan 40 päiväsakon suuruiseen rangaistukseen. Hänen tuloillaan maksettavaa kertyy 800 euroa. Lisäksi hänet määrättiin maksamaan uhrille satoja euroja korvauksia muun muassa kivusta, särystä ja muusta tilapäisestä haitasta. Hänet määrättiin maksamaan myös uhrin oikeudenkäyntikulut.
National Jazz and Blues Festival

National Jazz and Blues Festival oli vuosina 1961–1976 Britanniassa järjestetty musiikkifestivaali. Konserttien alulle panijana toimi lontoolaisen The Marquee Clubin omistaja Harold Pendleton, ja se oli Britannian tärkeimpiä jazz-, blues- ja rock-festivaaleja. Se järjestettiin vuodesta 1971 lähtien vuosittain Readingin kaupungissa, ja 1977 sen tilalla jatkoikin Reading Rock Festival. 
Festivaalin esikuvana toimi yhdysvaltalainen Newport Jazz Festival.
Kiltin tytön murhaopas

Kiltin tytön murhaopas () on nuorille suunnattu rikosromaani, jonka on kirjoittanut brittikirjailija Holly Jackson. Se on Jacksonin esikoisteos ja samannimisen kirjasarjan ensimmäinen osa. Romaani julkaistiin alkuperäiskielellä vuonna 2019. Karisto julkaisi Leena Ojalatvan suomennoksen vuonna 2022.
Romaani sijoittuu eteläenglantilaiseen pikkukaupunkiin ja tarinan päähenkilö on nykypäivän Neiti Etsiväksi nimitetty Pippa ”Pip” Fitz-Amob. Pip juontaa omaa rikospodcastiaan ja kiinnostuu muutaman vuoden takaisesta murhatapauksesta, jota ei hänen mielestään ole ratkaistu oikein.
"Kiltin tytön murhaopas" nousi yhdysvaltalaislehti "The New York Timesin" julkaiseman bestseller-listan ykköseksi ja oli vuoden 2019 myydyin esikoisteos Britanniassa. Televisiosarja "Kiltin tytön murhaopas" perustuu Jacksonin kirjasarjaan.
Frida Skybäck

Frida Plasencia Skybäck (s. 10. toukokuuta 1980) on ruotsalainen kirjailija. Hän nuosi suosioon "Kirjakauppa Thamesin varrella" -teoksen myötä, joka julkaistiin ruotsiksi vuonna 2018 ja suomeksi 2021. Ennen kokopäiväiseksi kirjailijaksi ryhtymistä Skybäck toimi historian- ja kieltenopettajana.
Anton Hasari

Anton Hasari (26. elokuuta 1879 Viipuri – 29. tammikuuta 1947) oli suomalainen rakennusmestari.
Anton Hasari sai päästötodistuksen Helsingin teollisuuskoulun huone- sekä tie- ja vesirakennusosastoilta vuonna 1910. Hän opiskeli englanninkieltä, matematiikkaa ja rakennusoppia Valparaison yliopistossa Yhdysvalloissa 1907–1908 ja teki Suomen Rakennusmestariliiton stipendiaattina opintomatkan Yhdysvaltoihin 1913–1914 tutustuakseen insinöörien F. W. Taylorin, Gilbrethin ja Thompsonin luona tieteelliseen työnjohtoon. Matkalta palattuaan hän piti aiheesta rakennusmestarien kokouksissa useita esitelmiä ja julkaisi selostuksia alan ammattilehdissä.
Hasari oli aluksi rakennusmestarina Lahdessa, sitten hankolaisen Oy Granitin Moskovan-osaston palveluksessa 1912–1916, insinööri Aleksanteri Huurin palveluksessa Pietarissa ja Virossa 1916–1917 ja Oy Constructorin palveluksessa Salon raakasokeritehtaalla. Hän toimi asunto-osakeyhtiöiden perustajana sekä yhdessä Arkkitehtitoimisto Frosterus &amp; Gripenbergin kanssa rakensi 10 yhtiötaloa vuosina 1920–1928 toimien niissä työnvalvojana ja isännöitsijänä. Hän oli rakennustoimisto Hasari &amp; Tshokkisen toinen omistaja. Hasari rakensi Suomen näyttelypaviljongin Antverpenin kansainväliseen näyttelyyn 1930. Vuonna 1935 hän rakensi Suomen näyttelypaviljongin Brysselin maailmannäyttelyyn.
Hasari oli Suomen Rakenmusmestariliiton hallituksen jäsenenä vuodesta 1924 alkaen ja oli liiton hallituksen II varapuheenjohtajana. Hän oli Rakennusmestarien Talo Oy:n puheenjohtajana vuodesta 1932. Suomen Rakennusmestariliiton Lahden osaston sihteerinä 1911 ja Helsingin osaston varapuheenjohtajana 1925–1932, toimi sen jälkeen puheenjohtajana sekä oli Helsingin osaston edustajana Rakennusteollisuuksien Keskusvaltuustossa. Hän kuului Vakuutus Oy Louhen ja Rakentajain Kustannus Oy:n johtokuntiin. Hasari oli Suomen Asuntohypoteekkipankin arviomiehenä Helsingissä pankin perustamisesta lähtien ja toimi asiantuntijana rakennustoimintaa koskevissa asioissa. Hasari piti luentoja omaa ammattialaansa koskevista asioista eri puolilla Suomea. Hän oli välimiesoikeuden jäsenenä sekä rakentajan että rakennuttajan edustajana ja välimiesoikeuden puheenjohtajana eri puolilla Suomea.
Anton Hasari on haudattu Hietaniemen hautausmaalle.
Stephy Mavididi

Stephy Alvaro Mavididi (s. 31. toukokuuta 1998 Derby) on englantilainen jalkapalloilija, pelipaikaltaan hyökkääjä. Hän edustaa Englannin mestaruussarjassa pelaavaa Leicester Cityä.
Mavididi siirtyi Southend Unitedin junioreista Arsenaliin vuonna 2011. Hän pelasi Arsenalissa vain juniori- ja reservijoukkueissa. Hän siirtyi tammikuussa 2017 lainalle ykkösliigan Charltoniin ja pelasi seuraavan kauden mestaruussarjan Prestonissa ja uudelleen ykkösliigan Charltonissa. Hän siirtyi elokuussa 2018 Arsenalista italialaisseura Juventukseen, jonka edustusjoukkueessa hän pelasi vain yhden Serie A -ottelun huhtikuussa 2019. Kauden 2019–2020 hän oli lainalla ranskalaisseura Dijonissa, jossa hän pelasi 24 Ligue 1 -ottelua ja teki niissä viisi maalia. Neljässä Ranskan cupin ottelussaan hän teki kolme maalia.
Mavididi siirtyi kesällä 2020 ranskalaisseura Montpellieriin. Hän pelasi kolmen kauden aikana 91 Ligue 1 -ottelua ja teki niissä 21 maalia. Kesällä 2023 hän siirtyi Englannin mestaruussarjassa pelaavaan Leicester Cityyn. Hän pelasi kaudella 2023–2024 joukkueensa kaikki 46 sarjaottelua, joista 42 ottelua avauskokoonpanossa, ja teki niissä 12 maalia. Kauden ainoassa FA Cupin ottelussaan hän teki maalin Chelseaa vastaan. Kaudella 2024–2025 hän pelasi Englannin Valioliigassa 30 ottelua, joista avauskokoonpanossa 16, ja teki neljä maalia.
Mavididi on pelannut Englannin nuorisomaajoukkueissa alle 17-vuotiaista alle 20-vuotiaisiin yhteensä 18 ottelua, joissa hän on tehnyt kuusi maalia. Vuonna 2015 hän pelasi neljä ottelua alle 17-vuotiaiden Euroopan-mestaruuskilpailuissa ja kolme ottelua saman ikäluokan maailmanmestaruuskilpailuissa.
Kristian Castrén

Kristian ”Cristian” Ericsson Castrén (7. tammikuuta 1779 Pudasjärvi – 12. maaliskuuta 1825 Rovaniemi) oli valistushenkinen pappi, joka toimi Rovaniemen kirkkoherrana. 
Castrénin vanhemmat olivat Kemissä vaikuttanut kirkkoherra Eric Castrén (1732–1787), ja Catarina Elisabet Keckman (1841–1784), hänen puolisonsa oli Susanna Sofia Fellman, Kristianilla ja Susannalla oli peräti kolmetoista yhteistä lasta; Erik Kristian Castrén; Esaias Castrén; Mathias Alric Castrén; Esajas Castrén; Jakob Albert Castrén; Matias Aleksanteri Castrén; Katarina Elisabet Castrén; Brukspatron Johan Abram Castrén; Isak August Castrén; Zacharias Henric Castrén; Nils Zachris Christiansson Castrén; Samuel Castrén.
Lapsista Matias Aleksanteri Castrén, toimi suomalaisena kieltentutkijana ja etnografina.
Kristian valmistui Oulun triviaalikoulusta (1793). Kristian pääsi ylioppilaaksi 29. syyskuuta 1796, kristian oli pohjalaisen osakunnan jäsen 1796, hän valmistui Filosofian maisteriksi 1802. tämän jälkeen Kristian toimi Tervolan kappalaisena 1812 ja vihittiin Rovaniemen kirkkoherraksi vuonna 1822. 
Kristian Castrén kuoli vuonna 1825 Rovaniemellä, ja hänet on haudattu Rovaniemen I hautausmaalle.
James Justin

James Michael Justin (s. 23. helmikuuta 1998 Luton) on englantilainen jalkapalloilija, pelipaikaltaan laitapuolustaja. Hän edustaa Englannin Valioliigassa pelaavaa Leeds Unitedia.
Seurajoukkueura.
Justin on Luton Townin kasvatti. Hän nousi kakkosliigassa pelaavaan edustusjoukkueeseen toukokuussa 2016. Seuraavalla kaudella hän kuului jo vakiokokoonpanoon. Kaudella 2018–2019 Luton pelasi ykkösliigassa, jossa Justinille kertyi 43 ottelua ja niissä kolme maalia.
Justin siirtyi kesällä 2019 valioliigajoukkue Leicester Cityyn viisivuotisella sopimuksella. Ensimmäisellä valioliigakaudellaan hän pelasi 13 ottelua ja toisella 23 ottelua, kunnes helmikuussa 2021 tullut nivelsidevamma pakotti hänet sairauslomalle. Hän teki maalin syyskuussa 2020 kotiottelussa Burnleyä ja helmikuussa 2021 vierasottelussa Fulhamia vastaan. Leicesterin vuonna 2021 voittamassa FA Cupissa hän ehti ennen loukkaantumistaan pelata kaksi ottelua ja tehdä yhden maalin. Hän pelasi Eurooppa-liigan alkulohkossa kuusi ottelua.
Justin palasi kentille tammikuussa 2022 ja pelasi kauden loppupuolella 13 valioliigaottelua ja viisi ottelua Konferenssiliigassa, jossa Leicester eteni välieriin saakka. Kaudella 2022–2023 hän pelasi avauskokoonpanossa 14 valioliigaottelua, kunnes marraskuussa tullut akillesjännevamma pakotti hänet loppukaudeksi pois peleistä. Kaudella 2023–2024 hän pelasi mestaruussarjassa 39 ottelua ja teki niissä kaksi maalia. Hän jatkoi kaudella 2024–2025 Valioliigaan palanneessa Leicesterissä, jossa hän pelasi 36 ottelua ja teki niissä kaksi maalia. Leicester putosi kauden päätteeksi jälleen takaisin Mestaruussarjaan. Justin ehti pelata Leicesterin joukkueessa kaudella 2025–2026 kaksi Mestaruussarjan ottelua.
Elokuussa 2025 Justin siirtyi Valioliigaan kaudeksi 2025–2026 nousseeseen Leeds Unitediin 10 miljoonan punnan siirtosummalla. Hän allekirjoitti Leeds Unitedin kanssa nelivuotisen sopimuksen.
Maajoukkueura.
Justin pelasi Englannin alle 20- ja alle 21-vuotiaiden maajoukkueissa. Hän pelasi Englannin A-maajoukkueessa kesäkuussa 2022 avausjakson Kansojen liigan ottelussa Unkaria vastaan. Se on toistaiseksi hänen ainoa A-maaottelunsa.